भाजपा कार्यकर्ता की हत्या के बाद केरल में हड़ताल शुरू | UPUKLive
भाजपा कार्यकर्ता की हत्या के बाद केरल में हड़ताल शुरू
नई दिल्ली। केरल में कन्नूर के पिनारेई में अपने 25 वर्षीय कार्यकर्ता की निर्मम हत्या के खिलाफ बीजेपी की तरफ से बुलाई गई 12 घंटे की राज्यव्यापी हड़ताल आज सुबह शुरू हो गई, जिसके चलते बसें और ऑटोरिक्शा सड़कों से नदारद रहे।
मीडिया रिपोर्ट्स के मुताबिक राजनीतिक रूप से संवेदनशील उत्तरी जिले कन्नूर समेत राज्य के किसी भी हिस्से में किसी अप्रिय घटना की खबर नहीं है. कन्नूर में बड़ी संख्या में पुलिसबल गश्त कर रहा है।
एबीपी न्यूज़ के मुताबिक केरल के मुख्यमंत्री पिनारेई विजयन के गृहनगर में कल बीजेपी के कार्यकर्ता रेमिथ की हत्या कर दी गई थी. उसकी हत्या कन्नूर जिले के पथिरियाड में छह सदस्यों वाले एक गिरोह की तरफ से माकपा के कार्यकर्ता और दुकान पर काम करने वाले मोहनन :40: की हत्या के 48 घंटे के भीतर कर दी गई थी।
रेमिथ के शव को कोझिकोड मेडिकल कॉलेज अस्पताल में पोस्टमार्टम के बाद आज सुबह कन्नूर लाया जाएगा और साढ़े दस बजे थालासेरी के नए बस अड्डे पर रखा जाएगा ताकि लोग अंतिम संस्कार से पहले श्रद्धांजलि दे सकें।
UPUKLive: भाजपा कार्यकर्ता की हत्या के बाद केरल में हड़ताल शुरू
https://4.bp.blogspot.com/-Ny58XupfzjA/V_8rVn3gulI/AAAAAAAA2Ho/iN4OsCY3s0oxQL8zUB_tvzq4-X-cvRwFACK4B/s640/1.jpg
https://4.bp.blogspot.com/-Ny58XupfzjA/V_8rVn3gulI/AAAAAAAA2Ho/iN4OsCY3s0oxQL8zUB_tvzq4-X-cvRwFACK4B/s72-c/1.jpg
http://www.upuklive.com/2016/10/statewide-strike-after-bjp-workers-murder.html